Oasis (kugiran)

**Oasis** ialah sebuah kugiran rock Inggeris yang ditubuhkan di Manchester pada 1991. Pada asalnya dikenali sebagai **The Rain**, Oasis dibentuk oleh Liam Gallagher (vokal dan tamburin), Paul Arthurs (gitar), Paul McGuigan (gitar bes) dan Tony McCarroll (dram, perkusi). Tidak lama kemudian Abang kepada Liam, Noel Gallagher (gitar utama dan vokal) turut bergabung membentuk Oasis. Mereka mempunyai 8 Single Nombor Satu di UK dan 8 Album Nombor Satu di UK serta pernah memenangi 15 penghargaan di NME Awards, 9 di Q Awards, 4 di MTV Europe Music Awards dan 6 di Brit Awards. Mereka juga telah tercalon sebanyak tiga kali di Anugerah Grammy. Sehingga 2009, Kumpulan ini telah berjaya mengutip penjualan album sebanyak 70 juta di seluruh dunia. Kumpulan ini tersenarai di *[[Guinness World Records]]* pada 2010 untuk “Longest Top 10 UK Chart Run by a Group”. Kumpulan ini juga memegang rekod dunia di Guinness World Record kerana menjadi penggiat muzik dari United Kingdom paling berjaya pada 1995 dan 2005 dengan berada selama 765 minggu di carta *Top 75 Singles and Albums*.

Ahli kumpulan Oasis telah menandatangi kontrak bersama syarikat rakaman bebas, Creation Records dan kemudian mengeluarkan album studio debut pertama berjudul *[[Definitely Maybe]]* pada 1994. Pada tahun berikutnya, mereka merakam album kedua berjudul *[[(What's the Story) Morning Glory? (album Oasis)|(What's the Story) Morning Glory?]]* (1995) bersama pemain dram baru iaitu Alan White. Ketika itu, mereka sedang berada dalam saingan sengit bersama musuh tradisi dalam dunia Britpop iaitu kumpulan Blur dalam Carta lagu. Adik-beradik Gallagher sering dipaparkan dalam tabloid-tabloid dan majalah-majalah kerana persengketaan mereka dan gaya hidup yang liar. Pada tahun 1997, Oasis mengeluarkan album ketiga, *[[Be Here Now (album)|Be Here Now]]* lalu menjadi album yang paling cepat laris di pasaran dalam sejarah. Walau bagaimanapun, populariti album tersebut dengan pantas merundum. Paul McGuigan dan Paul Arthurs menarik diri dari Oasis ketika mereka sedang sibuk mengeluarkan album *[[Standing on the Shoulder of Giants]]* pada tahun 2000 lalu telah digantikan oleh Gem Archer dan Andy Bell. Kumpulan Oasis kemudian kembali mencapai populariti serta kejayaan tahun pada 2005 dengan album *[[Don't Believe the Truth]]*. Pada Bulan Ogos 2009, Noel Gallagher mengumumkan menarik diri dari Oasis. Kumpulan yang dibentuk oleh ahli kumpulan yang masih kekal itu kemudiannya meneruskan perjuangan dengan dipimpin oleh Liam Gallagher di atas nama baru Beady Eye, Sementara Noel meneruskan projek solonya Noel Gallagher's High Flying Birds.

## Ahli kumpulan
;Ahli terakhir
*Liam Gallagher – penyanyi utama, tamburin (1991–2009)
*Noel Gallagher – gitar utama, nyanyian, gitar bes, papan nada (1991–2009)
*Gem Archer – gitar irama, bes, harmonika (1999–2009)
*Andy Bell – gitar bes, gitar irama (1999–2009)
*Chris Sharrock – dram (2008–2009)

;Bekas ahli
*Paul "Bonehead" Arthurs – gitar irama, gitar akustik, piano (1991–1999)
*Paul "Guigsy" McGuigan – bes (1991–1999)
*Tony McCarroll – dram (1991–1995)
*Alan White – dram, alat perkusi (1995–2004)
*Zak Starkey – dram (2004–2008)

## Diskografi

* *[[Definitely Maybe]]* (1994)
* *[[(What's the Story) Morning Glory? (album Oasis)|(What's the Story) Morning Glory?]]* (1995)
* *[[Be Here Now (album)|Be Here Now]]* (1997)
* *[[Standing on the Shoulder of Giants]]* (2000)
* *[[Heathen Chemistry]]* (2002)
* *[[Don't Believe the Truth]]* (2005)
* *[[Dig Out Your Soul]]* (2008)

## Rujukan

## Pautan luar

* 
*